དཔེ་གཞན་ཡང་།དཔྱིད་ཀ་ས་ཞིང་སྟེང་དུ་ས་བོན་ནས་འབྲུ་ཞིག་བཏབ་པ་ཡིན་ན་སྟོན་གྱི་སྐབས་སུ་དེའི་འབྲས་བུ་དེ་ངེས་པར་དུ་ནས་འབྲུ་ཡིན་པ་ལས།དེ་ལས་གཞན་འབྲས་བུ་བ་གྲོ་དང་སྲན་མ་ལ་སོགས་བསྐྱེད་མི་སྲིད་པ་ཞིག་ཡིན་པ་ནི་དངོས་པོའི་གནས་ལུགས་ཞིག་ཡིན་པ་དང་།དེ་བཞིན་མི་ཞིག་ལ་མཚོན་ན་ཡང་།ཆུང་དུས་ནས་རྒྱུ་སློབ་གྲྭ་ཡང་དག་པ་ལ་ཕྱིན་པ་དང་སློབ་གསོ་ཡང་དག་པ་ཞིག་མྱོང་བ་ཡིན་ན་རྗེས་སུ་དེའི་འབྲས་བུ་མི་དེས་བྱ་བ་བཟང་ངན་དང་བླང་དོར་གྱི་སྤྱོད་པ་སོགས་རང་སྟོབས་ཀྱིས་ཤེས་ཐུབ་པ་དང་བྱེད་ཐུབ་པའི་ནུས་པ་དང་ལྡན་པ་ཞིག་ཡོང་བ་དེ་དག་ནི་བསླུ་བ་མེད་པའི་རྒྱུ་འབྲས་ཀྱི་རང་བཞིན་ཡིན་པ་ནི་སྨོས་མེད་ཞིག་རེད།དེ་ལྟ་བུ་འཁྲུལ་པ་མེད་པའི་སྔོན་བྱོན་མཁས་པ་རྣམས་ཀྱི་ཡང་དག་པའི་རིག་ལམ་གྱིས་སྒོ་ནས་ལས་འབྲས་ཀྱི་རྣམ་གཞག་བྱས་པ་དེ་དག་ལ་རྒྱུན་དུ་ནས་རང་སོ་སོའི་འཚོ་བའི་ཁྲོད་དུ་གོ་བ་ཡག་པོ་ཞིག་ལེན་དགོས་པ་དང་།གཞན་ལ་ཡང་གསལ་བཤད་གང་ཡག་བྱེད་པར་འབད་བརྩོན་བྱེད་དགོས་པ།གོ་སྐབས་དང་ནང་དོན་དག་ལ་དམ་འཛིན་བྱས་པ་ཡིན་ན་ཚང་མ་ལ་ཕན་པ་ཆེན་པོ་ཐོབ་སྲིད་པ་ཞིག་རེད།